Eskom sê oor moontlikheid vir beurtkrag | Maroela Media
Eskom het Maandag gesê hoewel die nasionale kragnetwerk steeds onder druk en tans baie kwesbaar is, is daar 'n laag-tot-medium-kans dat beurtkrag dié week toegepas sal moet word.
Dit volg nadat werknemers van Optimum Coal Mine Maandag teen hul werkgewer betoog het weens ontevredenheid oor salarisse. Die werknemers het glo nie hul salarisse vir November ontvang nie.
"Die werkers het die pad wat lei na die Hendrina-kragstasie [in Mpumalanga] afgesper, asook die ingang na Optimum Coal Mine. Hendrina is een van tien kragstasies wat minder as 20 dae se steenkoolvoorraad in die voorraadkamp het. Enige uitgerekte ontwrigting kan 'n nadelige uitwerking op die kragstasie hê," het Eskom in 'n verklaring gesê.
Die kragvoorsiener sê hy gaan voort om oopsiklus-gasturbines en noodreserwes te gebruik om die moontlikheid van beurtkrag te verminder. "Sommige kragopwekkingseenhede sal na verwagting later vandeesweek weer in gebruik geneem kan word. Eskom se multidissiplinêre spanne werk onverpoos aan die negepunt-herstelplan om opwekking en bedryfsuitsette te verbeter, terwyl die stelsel gestabiliseer word."
Eskom het verbruikers versoek om elektrisiteit spaarsamig te gebruik om die druk op die kragnetwerk te verlig. "Skakel asseblief geisers en nienoodsaaklike ligte en elektriese toestelle af."
Die kragreus sal verbruikers deurlopend op die hoogte hou van die situasie, asook indien beurtkrag toegepas moet word.
ANC in hof oor wantroue-mosie teen Solly
Het Eskom 'n aandeel in geisers? Van al die aan en afskakel van die geiser het die ook opgehou werk. Nou sal Eskom weer krag tariewe wil verhoog. Ek stel voor hulle sit deur die nag die krag af in die townships en weer aan tussen 6 en 8 in die oggende en saans 17:00 tot 20:00. Agter alles betaal hulle nie vir krag nie.
Asseblief moet nie die naam "Kragreus" gebruik nie!!! Dis n belediging vir getroue betalers. Dwergie sal meer gepas wees!
Ook net sekeres wat vir alles moet betaal. Die res betaal vir niks.
Lyk my eskom is nou suksesvol "getransformeer".
Is dit moontlik dat eskom die nasie op hul knieë wil dryf om die verhoging van krag tariewe as noodsaaklik te sien of sodat ons naderhand sal smeek vir die Russiese kernaanleg? Dinge klop duidelik nie, aangesien ons die 6de land is met die meeste steenkool.